
1 Αυγούστου 2018 


ΤΕΥΧΟΣ ΔΕΥΤΕΡΟ 


Αρ 


.Φύλλου 3153 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Αναγνώριση ιδιωτικού φορέα παροχής υπηρεσι¬ 
ών επαγγελματικής εκπαίδευσης κρεοπωλών. 

2 

Ίδρυση του εργαστηρίου Αγροβιοτεχνολογίας 
και Ελέγχου Αγροτικών Προϊόντων, τουΤμήματος 
Τεχνολόγων Γεωπόνων, της Σχολής Τεχνολογίας 
Γεωπονίας και Τεχνολογίας Τροφίμων και Δια¬ 
τροφής, του Αλεξάνδρειου ΤΕΙ Θεσσαλονίκης και 
εσωτερικός κανονισμός του. 

3 

Έγκριση υπερωριακής απασχόλησης προσωπι¬ 
κού του γραφείου ευρέσεως ναυτικής εργασίας 
για το β' εξάμηνο του 2018. 

4 

Έγκριση υπερωριακής απασχόλησης έτους 2018 
για το προσωπικό του Φορέα Διαχείρισης Χελ- 
μού-Βουραϊκού. 


ΑΠΟΦΑΣΕΙΣ 

Αριθμ. 339/92684 (1) 

Αναγνώριση ιδιωτικού φορέα παροχής υπηρε¬ 
σιών επαγγελματικής εκπαίδευσης κρεοπωλών. 

ΟΙ ΥΠΟΥΡΓΟΙ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ - 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α)Της παραγράφου 1 ατου άρθρου 18 του ν. 1790/1988 
«Οργάνωση και λειτουργία Οργανισμού Ελληνικών Γεωρ¬ 
γικών Ασφαλίσεων και άλλες διατάξεις» (Α' 134), όπως 
προστέθηκε με το άρθρο 20 του ν. 4492/2017 (ΑΊ 56). 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την κυβέρνηση και τα κυβερνητικά 
Όργανα» (Α' 98). 

γ) Του π.δ. 126/2000 «Όροι και προϋποθέσεις επαγ¬ 
γελματικής εκπαίδευσης των υποψηφίων κρεοπωλών 
και εκδοροσφαγέων» (ΑΊ 11). 


2. Την αριθμ. 201408/Υ1/25-11-2016 κοινή απόφαση 
του Πρωθυπουργού και του Υπουργού Παιδείας, Έρευ¬ 
νας και Θρησκευμάτων «Ανάθεση αρμοδιοτήτων στον 
Υφυπουργό Παιδείας, Έρευνας και Θρησκευμάτων, Δη- 
μήτριο Μπαξεβανάκη» (Β' 3818). 

3. α) Το από 19-01-2018 αίτημα της σχολής-Αικ. Κορ- 
νελάκη και Σια Ο.Ε. 

β) Το αριθμ. 1139/81439/08-06-2018 έγγραφο του 
Τμήματος Σφαγείων της Διεύθυνσης Κτηνιατρικής Δη¬ 
μόσιας Υγείας του Υπουργείου Αγροτικής Ανάπτυξης και 
Τροφίμων, με το οποίο η εν λόγω Υπηρεσία συμφωνεί ως 
προς την αναγνώριση του περιεχομένου των σπουδών 
της ως άνω σχολής-ατομικής επιχείρησης. 

γ)Το από 14-06-2018 ενημερωτικό-εισηγητικό σημεί¬ 
ωμα της Διεύθυνσης Έρευνας, Καινοτομίας και Εκπαίδευ¬ 
σης του Υπουργείου Αγροτικής Ανάπτυξης καιΤροφίμων. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

ΑΡΘΡΟ 

ΜΟΝΟ 

1. Η Ομόρρυθμη Εταιρεία με την επωνυμία «ΑΙΚ 
ΚΟΡΝΕΛΑΚΗ & ΣΙΑ Ο.Ε.», η οποία εδρεύει στο Ρέθυμνο 
της Κρήτης, στην περιοχή Περιβόλια, επί της οδού Εμ¬ 
μανουήλ Παχλά 118 και δραστηριοποιείται στην παροχή 
υπηρεσιών επαγγελματικής εκπαίδευσης κρεοπωλών, 
αναγνωρίζεται ως αντίστοιχη των Σχολών Επαγγελμάτων 
Κρέατος του Υπουργείου Αγροτικής Ανάπτυξης και Τρο¬ 
φίμων για το επάγγελμα του κρεοπώλη (π.δ. 126/2000). 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 2018 

Οι Υπουργοί 

Υφυπουργός 

Παιδείας, Έρευνας Αγροτικής Ανάπτυξης 

και Θρησκευμάτων καιΤροφίμων 

ΔΗΜΗΤΡΙΟΣ ΜΠΑΞΕΒΑΝΑΚΗΣ ΕΥΑΓΓΕΛΟΣ ΑΠΟΣΤΟΛΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 3153/01.08.2018 


Αριθμ. πράξης 92 (2) 

Ίδρυση του εργαστηρίου Αγροβιοτεχνολογίας 
και Ελέγχου Αγροτικών Προϊόντων, του Τμήμα¬ 
τος Τ εχνολόγων Γεωπόνων, τη ς Σχολής Τεχνολο- 
γίας Γεωπονίας καιΤεχνολογίαςΤροφίμων και Δι¬ 
ατροφής, του Αλεξάνδρειου ΤΕΙ Θεσσαλονίκης 
και εσωτερικός κανονισμός του. 

Ο ΠΡΥΤΑΝΗΣ ΤΟΥ ΑΛΕΞΑΝΔΡΕΙΟΥ 
ΤΕΧΝΟΛΟΓΙΚΟΥ ΕΚΠΑΙΔΕΥΤΙΚΟΥ ΙΔΡΥΜΑΤΟΣ 

Έχοντας υπόψη τις διατάξεις: 

Ι.Των άρθρων 28 και 29 του ν. 4485/2017 (ΦΕΚ 114/ 
τ.Α'/4-8-2017) «Οργάνωση και λειτουργία της ανώτα¬ 
της εκπαίδευσης, ρυθμίσεις για την έρευνα και άλλες 
διατάξεις» 

2. Του άρθρου 96, του ν. 4310/2014 ( ΦΕΚ 258/τ.Α7 
08-12-2014) «Έρευνα, Τεχνολογική Ανάπτυξη και Και¬ 
νοτομία και άλλες διατάξεις» όπως αντί καταστάθηκε με 
τις διατάξεις του άρθρου 60, του ν. 4386/2016 (ΦΕΚ 83/ 
τ.Α /11-05-2016) «Ρυθμίσεις για την έρευνα και άλλες 
διατάξεις» όπως τροποποιήθηκε και ισχύει. 

3. Της παρ. 24.1 και 24.2 του άρθρου 80 του ν. 4009/ 
2011 (ΦΕΚ 195/τ.Α76-9-2011) «Δομή, λειτουργία, δια¬ 
σφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων». 

4. Τις διατάξεις του άρθρου 90 «Έλεγχος των δαπανών 
που προκαλούν οι κανονιστικές διοικητικές πράξεις», του 
«Κώδικα νομοθεσίας για την Κυβέρνηση και τα Κυβερ¬ 
νητικά Όργανα», που κυρώθηκε με το άρθρο πρώτο του 
π.δ. 63/2005 (ΦΕΚ 98/τ.Α722-04-2005) «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα». 

5. Το π.δ. 82/2013 (ΦΕΚ 123/τ.Α703-06-2013) «Συγ¬ 
χώνευση Σχολών-ΜετονομασίαΤμημάτων-Συγχώνευση 
Τμημάτων-Κατάργηση Τμημάτων-συγκρότηση Σχολών 
του Αλεξάνδρειου ΤΕΙ-Θ». 

6. Την υπ' αριθμ. 193992/Ζ1/10-11-2017 (ΦΕΚ 579/ 
τ.Υ.Ο.Δ.Δ/14.11.2017 ) διαπιστωτική πράξη του Υπουρ¬ 
γού Παιδείας, Έρευνας και Θρησκευμάτων για την εκλογή 
Πρύτανη καιτριών(3) Αντιπρυτάνεων του Αλεξάνδρειου 
Τεχνολογικού Εκπαιδευτικού Ιδρύματος Θεσσαλονίκης 
(ΑΔΑ: ΩΠΕ34653ΠΣ-Β5Χ). 

7. Την από Φεβρουάριου 2016 έκθεση εξωτερικής αξι¬ 
ολόγησης του Αλεξάνδρειου ΤΕΙ Θεσσαλονίκης. 

8. Την με αριθμ. 12/13-06-2018 απόφαση της Συνέλευ¬ 
σης του Τμήματος Τεχνολόγων Γεωπόνων, της Σχολής 
Τεχνολογίας Γεωπονίας καιΤεχνολογίαςΤροφίμων και 
Διατροφής, του Αλεξάνδρειου ΤΕΙ Θεσσαλονίκης. 

9. Την με αριθμ. 17/25-06-2018 απόφαση της Συγκλή¬ 
του του Αλεξάνδρειου ΤΕΙ Θεσσαλονίκης. 

10. Το γεγονός ότι δεν έχει εκδοθεί ακόμα το προεδρι¬ 
κό διάταγμα της παρ. 10 του άρθρου 28 του ν. 4485/2017 
(ΦΕΚ 114/τ.Α 74-8-2017). 

11. Το γεγονός ότι από την εφαρμογή των διατάξεων 
της απόφασης αυτής δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του Αλεξάνδρειου ΤΕΙ Θεσσαλονίκης, αποφασίζουμε: 

Την ίδρυση εργαστηρίου με τίτλο «Εργαστήριο Αγρο- 
βιοτεχνολογίας και Ελέγχου Αγροτικών Προϊόντων»του 


ΤμήματοςΤεχνολόγων Γεωπόνων, της ΣχολήςΤεχνολογί- 
ας Γεωπονίας και ΤεχνολογίαςΤροφίμων και Διατροφής, 
του Αλεξάνδρειου ΤΕΙ Θεσσαλονίκης με τον ακόλουθο 
εσωτερικό κανονισμό λειτουργίας του: 

Άρθρο 1 

Αποστολή - Σκοπός Ίδρυσης του Εργαστηρίου 

Σκοπόςτης ίδρυσης και λειτουργίας του Εργαστηρίου 
Αγροβιοτεχνολογίας και Ελέγχου Αγροτικών Προϊόντων 
είναι: 

1. Η ανάπτυξη και προώθηση της έρευνας στο ΑΤΕΙΘ. 

• Μέσω της κάλυψης σε προπτυχιακό και μεταπτυχιακό 
επίπεδο των διδακτικών και ερευνητικών αναγκών του 
ΤμήματοςΤεχνολογίας Γεωπονίας του Αλεξάνδρειου ΤΕΙ 
Θεσσαλονίκης (ΑΤΕΙΘ), καθώς και άλλων Τμημάτων του 
ΑΤΕΙΘ, σε θέματα που εμπίπτουν στα γνωστικά αντικεί¬ 
μενα του εργαστηρίου όπως αυτά προσδιορίζονται στο 
άρθρο 2 του παρόντος. 

2. Η ανάπτυξη και προώθηση της συνεργασίας μεταξύ 
των μελών ΔΕΠ, που έχουν συναφή ερευνητικά ενδια¬ 
φέροντα. 

3. Η δημιουργία σταθερών ερευνητικών πυρήνων 
εντός του Τμήματος, της Σχολής και του Ιδρύματος αλλά 
και άλλων Ιδρυμάτων. 

4. Η συγκέντρωση εμπειρίας και τεχνογνωσίας. 

• Μέσω της συνεργασίας με δημόσιους φορείς, οργα¬ 
νισμούς, ινστιτούτα και ιδιωτικές εταιρείες με σκοπό τη 
μελέτη και την επίλυση σημαντικών προβλημάτων τους. 

5. Η υποστήριξη των διαδικασιών αξιολόγησης και 
ποιοτικής αναβάθμισης της παρεχόμενης εκπαίδευσης 
ΤμήματοςΤεχνολόγων Γεωπόνων, της ΣχολήςΤεχνολογί- 
ας ΓεωπονίαςΤεχνολογίαςΤροφίμων και Διατροφής του 
Αλεξάνδρειου Τεχνολογικού Εκπαιδευτικού Ιδρύματος 
Θεσσαλονίκης 

6. Η διοργάνωση ημερίδων, σεμιναρίων, συνεδρίων, 
διαλέξεων και άλλων επιστημονικών εκδηλώσεων κα¬ 
θώς και η πραγματοποίηση δημοσιεύσεων και εκδόσεων 
και η πρόσκληση Ελλήνων και ξένων αναγνωρισμένων 
επιστημόνων. 

7. Η δημοσίευση ερευνητικών αποτελεσμάτων από 
ερευνητικά προγράμματα στα οποία συμμετέχει σε 
εθνικά ή διεθνή συνέδρια και σε έγκριτα επιστημονικά 
περιοδικά. 

8. Η παροχή υπηρεσιών κατά τα προβλεπόμενα στο 
π.δ. 159/1984(Α' 53) 

Άρθρο 2 

Τομείς Δραστηριότητας του Εργαστηρίου 

Οι δραστηριότητες του Εργαστηρίου συνοψίζονται 
στα ακόλουθα: 

1. Προαγωγή της επιστήμης: 

α) στα γνωστικά αντικείμενα: 

3. Μοριακής ταυτοποίησης φυτικών και ζωικών πλη¬ 
θυσμών 

ό. Γενετικού χαρακτηρισμού φυτικών ειδών, ποικιλιών, 
φυλών αγροτικών ζώων κ.α. 

ς. Γενεαλογικού ελέγχου (τεστ πατρότητας) 

ά. Μοριακής ταυτοποίησης παθογόνων μικροοργανι¬ 
σμών φυτικών και ζωικών οργανισμών 

θ. Μοριακής ταυτοποίησης εντόμων που προσβάλουν 
φυτικούς οργανισμούς 

ί. Γενετικής Χαρτογράφησης φυτικών και ζωικών ορ¬ 
γανισμών 

9· Πληθυσμιακές μελέτες φυτικών και ζωικών οργα¬ 
νισμών 

Μ. Μελέτες Ποσοτικής Γενετικής Φυτών και Αγροτικών 
ζώων 

ί. Αναλυτικής Χημικής Σύστασης προϊόντων φυτικής 
και ζωικής προέλευσης 
]. Ιστολογίας και Ιστοπαθολογίας φυτών 
Ι<. Ιχνηλασιμότητας φυτικών και ζωικών προϊόντων 

1. Μοριακού ελέγχου νοθείας φυτικών και ζωικών προ¬ 
ϊόντων 

γπ. Ιχνηλασιμότητας πρώτων υλών τροφίμων φυτικής 
και ζωικής προέλευσης με μεθόδους γενετικής ανάλυσης 
η. Ανίχνευσης και εντοπισμού γενετικά τροποποιημέ¬ 
νων προϊόντων 

ο. Ανίχνευσης και προσδιορισμού ρυπαντών, αλλερ- 
γιογόνων, μεταβολιτών, φυτοφαρμάκων, κατάλοιπων 
κτηνιατρικών απολυμαντικών και φαρμάκων, τοξινών 
σε αγροτικά προϊόντα 

β) στις ερευνητικές ανάγκες που καλύπτουν ερευνη¬ 
τικά αντικείμενα οι οποίες αξιοποιούν τεχνικές όπως: 
ρ. Απομόνωση ϋΝΑ/ΚΝΑ/Πρωτεϊνών 
ς. Πολλαπλασιασμός ϋΝΑ/ΗΝΑ 
γ. Γονιδιακή έκφραση 
5. Ποσοτικοποίηση πρωτεϊνών 
ΐ. Διαχωρισμός τμημάτων ϋΝΑ (κάθετη και οριζόντια 
ηλεκτροφόρηση) 

υ. Αυτοματοποιημένη Αλληλούχιση ΘΝΑ (εύρεσης 
πρωτοταγούς δομής τμημάτων ϋΝΑ (εθηυθηαης) και 
ανάλυση πολυμορφισμού μήκους ((τε^ηίθηΐ ΒΠθΙγείε)) 
(ΑυΐοιτίΒΐθά 5θςυθπεθΓ) 

ν. ΧρωματογραφικέςΤεχνικές Ανάλυσης (Αέριος Χρω¬ 
ματογραφία συνδεδεμένη με Φασματοσκοπία Μάζας) 
νν. Ανοσοενζυμικές Τεχνικές (ΕΕΙ5Α) 
χ. Φασματοσκοπικές Τεχνικές Ανάλυσης (Ατομική 
απορρόφηση, ΡΤ φασματοσκοπία υπερύθρου, Φθορι- 
σμομετρία, Φασματοσκοπία Ορατού-Υπεριώδους). 
γ. Καλλιέργειας κυττάρων και ιστών 
ζ. Μικροτομής ιστών 

33. Ανάπτυξη επιθηλιακών μοντέλων ιστών για τη με¬ 
λέτη πρόσληψης θρεπτικών συστατικών και φαρμάκων 
66. Ανάπτυξη ιστών για εφαρμογές αναγεννητικής 
ιατρικής και μηχανικής ιστών 
γ) στις ερευνητικές ανάγκες άλλων επιστημονικών το¬ 
μέων, σε συνεργασία με άλλα Τμήματα του Ιδρύματος 
ή άλλων Ιδρυμάτων της ημεδαπής και της αλλοδαπής 
που αξιοποιούν τεχνικές και εξοπλισμό που υπάρχουν 
στο Εργαστήριο. 

2. Στήριξη της διεξαγωγής έρευνας για κάλυψη των 
ερευνητικών αναγκών του Τμήματος Τεχνολόγων Γεω¬ 
πόνων, της Σχολής Τεχνολογίας Γεωπονίας Τεχνολογίας 
Τροφίμων και Διατροφής του Αλεξάνδρειου Τεχνολογι¬ 
κού Εκπαιδευτικού Ιδρύματος Θεσσαλονίκης. 

3. Στήριξη της διεξαγωγής έρευνας για κάλυψη των 
διδακτικών αναγκών των γνωστικών αντικειμένων Γε¬ 
νετικής και Γενετικής Βελτίωσης Παραγωγικών Ζώων 
και Φυτών του Τμήματος Τεχνολόγων Γεωπόνων, της 


Σχολής Τεχνολογίας Γεωπονίας Τεχνολογίας Τροφίμων 
και Διατροφής, με διάχυση της παραγόμενης γνώσης, 
υποστήριξη της εκπόνησης προπτυχιακών/μεταπτυχι- 
ακών/διδακτορικώνν διατριβών και διευκόλυνση διε¬ 
ξαγωγής της πρακτικής άσκησης μέσω συνεργασίας με 
διάφορους φορείς. 

4. Υποστήριξη της ανάληψης νέων αυτοδύναμων ή 
σε συνεργασία με άλλους φορείς χρηματοδοτούμενων 
ερευνητικών προγραμμάτων που συντονίζουν τη διεξα¬ 
γωγή της έρευνας του ΤμήματοςΤεχνολόγων Γεωπόνων, 
της Σχολής Τεχνολογίας Γεωπονίας Τεχνολογίας Τροφί¬ 
μων και Διατροφής, η οποία θα συμβάλει στην ανάπτυξη 
του Ιδρύματος και της Χώρας. 

5. Προαγωγή της συνεργασίας με άλλα ακαδημαϊκά 
Ιδρύματα και ερευνητικά κέντρα της ημεδαπής και αλ¬ 
λοδαπής, που έχουν συναφή ή συμπληρωματικά ενδι¬ 
αφέροντα. 

6. Προαγωγή της συνεργασίας με δημόσιους οργανι¬ 
σμούς ή ιδιωτικές επιχειρήσεις για πρακτική εφαρμογή 
των αποτελεσμάτων που παράγουν, σε συνεργασία με 
την Επιτροπή Ερευνών και τον Ειδικό Λογαριασμό Κον- 
δυλίων Έρευνας του Ιδρύματος. 

7. Δημοσίευση των αποτελεσμάτων και της εξέλιξης 
των ερευνητικών δραστηριοτήτων του σε εθνικά ή δι¬ 
εθνή συνέδρια και σε έγκριτα επιστημονικά περιοδικά. 

Άρθρο 3 

Χώρος Εγκατάστασης και Υλικοτεχνική Υποδομή 

λειτουργίας του Εργαστηρίου 

Ο χώρος λειτουργίας του Εργαστηρίου καθορίστηκε 
με την με αριθμ. 12/13-06-2018 με απόφαση της Συνέ¬ 
λευσης τουΤμήματοςΤεχνολόγων Γεωπόνων.Το εργα¬ 
στήριο αποτελείται από δυο ξεχωριστούς χώρους ένα 
εκπαιδευτικό και ένα ερευνητικό. Στο διδακτικό χώρο 
(στο ισόγειο του κτιρίου που συστεγάζονται το πρώην 
Τμήμα Ζωικής Παραγωγής και το Τμήμα Διατροφής 
και Διαιτολογίας) πραγματοποιούνται εργαστηριακές 
ασκήσεις προπτυχιακών φοιτητών σε μαθήματα του 
προγράμματος σπουδών του Τμήματος Τεχνολογίας Γε¬ 
ωπονίας που απαιτούν την εκπαίδευση σε εξοπλισμού 
που διαθέτει το Εργαστήριο. 

Στο χώρο αυτό (ερευνητικό) βρίσκεται εγκατεστη¬ 
μένος ο βασικός εξοπλισμός όπως καθορίστηκε με την 
με αριθμ. 12/13-06-2018 απόφαση της Συνέλευσης του 
Τμήματος Τεχνολόγων Γεωπόνων του Εργαστηρίου, 
μέσω του οποίου διεξάγεται η έρευνα. 

Στο εργαστήριο τηρούνται οι προβλεπόμενοι όροι 
υγιεινής και ασφάλειας όπως προβλέπεται στις κείμε¬ 
νες διατάξεις. 

Στο χώρο εγκατάστασης υπάρχει πινακίδα με τον τίτλο 
του Εργαστηρίου και το ονοματεπώνυμο του Διευθυντή. 

Σε περίπτωση κατάργησης του Εργαστηρίου τα όρ¬ 
γανα και ο εξοπλισμός κατανέμονται, με απόφαση της 
Συνέλευσης του ΤμήματοςΤεχνολόγων Γεωπόνων σε 
αντίστοιχες μονάδες που λειτουργούν στο Τμήμα. 

Άρθρο 4 

Διοίκηση-Αρμοδιότητες 

1. α)Το Εργαστήριο διευθύνεται από μέλος Δ.Ε.Π., αντί¬ 
στοιχου γνωστικού αντικειμένου, ο οποίος ανήκει στο 

Τμήμα Τεχνολόγων Γεωπόνων. Η θητεία του Διευθυντή 
είναι τριών (3) ετών. Είναι δυνατή η εκλογή του ίδιου προ¬ 
σώπου ως Διευθυντή για περισσότερες από μία θητείες. 
Η ιδιότητα του Διευθυντή δεν είναι ασυμβίβαστη με την 
ιδιότητα μονοπρόσωπου οργάνου ή μέλους συλλογικού 
οργάνου Α.Ε.Ι.. Δεν μπορεί να είναι υποψήφιοι και να 
εκλεγούν εκείνοι που αποχωρούν λόγω συμπλήρωσης 
του ανώτατου ορίου ηλικίας κατά τη διάρκεια της προ- 
κηρυσσόμενης θέσης. 

β) Ο Διευθυντής αναπληρώνεται, σε περίπτωση απου¬ 
σίας ή κωλύματος, από μέλη Δ.Ε.Π. αντίστοιχου γνωστι¬ 
κού αντικειμένου, του Εργαστηρίου και ειδικότερα από 
το αρχαιότερο μέλος Δ.Ε.Π. ξεκινώντας από την πρώτη 
βαθμίδα και εξαντλώντας τις βαθμίδες μέχρι και τη βαθ¬ 
μίδα του επίκουρου. 

2. Τρεις (3) μήνες πριν από τη λήξη της θητείας του 
υπηρετούντος Διευθυντή, με απόφαση του επικεφαλής 
της ακαδημαϊκής μονάδας, προκηρύσσεται υποχρεωτικά 
η θέση του Διευθυντή. Η απόφαση κοινοποιείται στα 
μέλη του εκλεκτορικού σώματος, το οποίο απαρτίζεται 
από τα μέλη Δ.Ε.Π. που μετέχουν στη Συνέλευση του 
Τμήματος Τεχνολόγων Γεωπόνων. Μέσα σε αποκλειστική 
προθεσμία δέκα (10) εργάσιμων ημερών απάτην επομέ¬ 
νη της ημερομηνίας της κοινοποίησης της προκήρυξης 
υποβάλλονται στη Γραμματεία τουΤμήματοςΤεχνολό- 
γων Γεωπόνων οι αιτήσεις εκδήλωσης ενδιαφέροντος 
για τη θέση του Διευθυντή. Μέσα σε αποκλειστική προ¬ 
θεσμία δέκα (10) εργάσιμων ημερών από τη λήξη της 
προθεσμίας του προηγούμενου εδαφίου καλείται, από 
τον επικεφαλής της ακαδημαϊκής μονάδας, το εκλεκτο- 
ρικό σώμα, προκειμένου να προβεί στην εκλογή του Δι¬ 
ευθυντή, με άμεση και μυστική ψηφοφορία. Διευθυντής 
εκλέγεται ο υποψήφιος που συγκεντρώνει την απόλυτη 
πλειοψηφία των έγκυρων ψήφων. Αν κανένας υποψή¬ 
φιος δεν συγκεντρώσει την απαιτούμενη πλειοψηφία, 
η ψηφοφορία επαναλαμβάνεται την ίδια ημέρα μεταξύ 
των δύο (2) πρώτων σε ψήφους υποψηφίων, οπότε και 
εκλέγεται ο υποψήφιος που συγκεντρώνει τις περισσό¬ 
τερες ψήφους. Σε περίπτωση ισοψηφίας, διενεργείται 
κλήρωση από τον επικεφαλής της ακαδημαϊκής μονάδας 
παρουσία των ισοψηφησάντων. Για την εκλογή ή την 
κλήρωση συντάσσεται σχετικό πρακτικό και εκδίδεται 
σχετική διαπιστωτική πράξη από τον Πρύτανη που δη¬ 
μοσιεύεται στην Εφημερίδα της Κυβερνήσεως. Μέχρι 
την εκλογή και την ανάληψη καθηκόντων του νέου Δι¬ 
ευθυντή εξακολουθεί να ασκεί τα καθήκοντά του ο έως 
τότε Διευθυντής, ακόμη και αν έχει λήξει η θητεία του. 
Αν ο Διευθυντής εκλείψει για οποιονδήποτε λόγο, ο επι¬ 
κεφαλής της ακαδημαϊκής μονάδας αναθέτει καθήκοντα 
προσωρινού Διευθυντή στον Αναπληρωτή Διευθυντή 
και προκη ρύσσει αμέσως τη θέση του Διευθυντή. 

3.0 Διευθυντής του εργαστηρίου ασκεί αρμοδιότητες 
μεταξύ των οποίων περιλαμβάνονται ο συντονισμός του 
διδακτικού (προπτυχιακού-μεταπτυχιακού) και ερευνητι¬ 
κού έργου του εργαστηρίου, η υποβολή στη Συνέλευση 
τουΤμήματοςΤεχνολόγων Γεωπόνων του ετήσιου προ¬ 
γράμματος λειτουργίας του εργαστηρίου και η μέριμνα 
για τη τήρηση του, η μέριμνα για τη στελέχωση, την οι¬ 
κονομική διαχείριση και την κατανομή των χώρων του 


εργαστηρίου, η εισήγηση στη Συνέλευση τουΤμήματος 
Τεχνολόγων Γεωπόνων για τον ορισμό των υπευθύνων 
για τα αναλώσιμα υλικά και τον κινητό εξοπλισμό, η υπο¬ 
βολή στη ΣυνέλευσητουΤμήματοςΤεχνολόγων Γεωπό¬ 
νων του ετήσιου απολογισμού των δραστηριοτήτων, 
καθώς και η υπογραφή κάθε εγγράφου που σχετίζεται 
με το εργαστήριο. 

4.0 Διευθυντής του Εργαστηρίου ασκεί αρμοδιότητες 
όπως: 

■ Συντονίζει το έργο των μελών (ή των ερευνητικών 
ομάδων) του Εργαστηρίου, καθώς και τη σύνδεσή του με 
το διδακτικό έργο του Τμήματος Τεχνολόγων Γεωπόνων. 

• Εκπροσωπείτο Εργαστήριο στα σχετικά όργανα του 
ΑΤΕΙ-Θ. Ο Διευθυντής ευθύνεται έναντι του ΑΤΕΙ-Θ για 
την επιστημονική ποιότητα των ερευνητικών δραστη¬ 
ριοτήτων αλλά και για τις συμβατικές υποχρεώσεις που 
απορρέουν από αυτές. 

• Είναι υπεύθυνος για την εφαρμογή του εσωτερικού 
κανονισμού λειτουργίας του Εργαστηρίου. 

• Καταρτίζει τον ετήσιο προγραμματισμό λειτουργίας 
του Εργαστηρίου, εισηγείται στη Συνέλευση τουΤμήμα¬ 
τοςΤεχνολόγων Γεωπόνων την έγκρισή του και μεριμνά 
για την εφαρμογή του. 

• Μεριμνά για την κατανομή των χώρων και του εξο¬ 
πλισμού στο Εργαστήριο, και για την αποδοτικότερη 
διαχείρισή τους. 

• Μεριμνά για τη στελέχωση του Εργαστηρίου με το 
απαραίτητο προσωπικό. 

• Μεριμνά για τη συνεχή εκπαίδευση του προσωπικού 
του Εργαστηρίου. 

• Εισηγείται στη Συνέλευση τουΤμήματοςΤεχνολόγων 
Γεωπόνων την προμήθεια του απαραίτητου εξοπλισμού 
και αναλωσίμων. 

• Μέριμνα για την οικονομική διαχείριση των πόρων 
του Εργαστηρίου. 

• Συντάσσει τον ετήσιο και τον 3ετή απολογισμό των 
δραστηριοτήτων του Εργαστηρίου. 

• Υπογράφει κάθε εξερχόμενο έγγραφο και είναι υπεύ¬ 
θυνος για την ομαλή λειτουργία του Εργαστηρίου. 

Άρθρο 5 

Τηρούμενα Βιβλία 

Για τις ανάγκες του Εργαστηρίου και με ευθύνη του 
Διευθυντή, για την ομαλή λειτουργία του Εργαστηρίου 
πρέπει να τηρούνται σε έντυπη ή/και ηλεκτρονική μορ¬ 
φή τα ακόλουθα: 

1. Πρωτόκολλο εισερχόμενης και εξερχόμενης αλλη¬ 
λογραφίας. 

2. Βιβλίο αναλυτικής καταγραφής του εξοπλισμού του. 

3. Φάκελος των οικονομικών στοιχείων κάθε έτους. 

4. Βιβλίο μεταβολών του προσωπικού του. 

5. Αρχείο των ερευνητικών προγραμμάτων που διεξά¬ 
γονται στο χώρο του. 

6. Κατάλογοςτων επιστημονικών δημοσιεύσεων, ανα¬ 
κοινώσεων και γενικά κάθε προϊόντος που παράγεται 
μέσω της ερευνητικής διαδικασίας. 

7. Κάθε άλλο βιβλίο/στοιχείο ή φάκελο που κρίνονται 
απαραίτητοι για την ομαλή λειτουργία του. 

Άρθρο 6 

Προσωπικό του Εργαστηρίου 

Το προσωπικό του Εργαστηρίου Αγροβιοτεχνολογίας 
και Ελέγχου Αγροτικών Προϊόντων πρέπει να είναι επαρ¬ 
κές ώστε να διευκολύνεται η ομαλή λειτουργία του. Σ' 
αυτό μπορούν να συμμετέχουν: 

1. Μέλη Δ.Ε.Π. των οποίων η ειδικότητα είναι συναφής 
με το ερευνητικό αντικείμενο του εργαστηρίου. 

2. Μέλη του Ειδικού Διδακτικού Προσωπικού (ΕΔΙΠ) 
και του Ειδικού Τεχνικού Προσωπικού (ΕΤΕΠ). 

3. Καθηγητές και ερευνητές που ανήκουν σε άλλα ΑΕΙ 
της ημεδαπής ή αλλοδαπής και εξειδικευμένοι επιστή¬ 
μονες. 

4. Επιστημονικοί και Εργαστηριακοί Συνεργάτες συ¬ 
ναφών ειδικοτήτων. 

5. Μεταδιδακτορικοί ερευνητές, διδάκτορες, υποψή¬ 
φιοι διδάκτορες και μεταπτυχιακοί φοιτητές που συμμε¬ 
τέχουν στην εκτέλεση έργων και προσφορά υπηρεσιών 
του Εργαστηρίου. 

6. Διοικητικό και λοιπό προσωπικό, που μπορεί να 
τοποθετηθεί στο εργαστήριο με σύμφωνη γνώμη του 
Διευθυντή του και σύμφωνα με τις κείμενες διατάξεις. 

Τα μέλη Δ.Ε.Π. τοποθετούνται στο Εργαστήριο και με¬ 
τακινούνται από αυτό με απόφαση της Συνέλευσης του 
Τμήματος Τεχνολόγων Γεωπόνων. 

Κάθε μέλος ΔΕΠ μπορεί να είναι μέλος μόνο ενός Εργα¬ 
στηρίου, ανεξάρτητα από το αν προσφέρει τις υπηρεσίες 
του σε περισσότερα του ενός Εργαστήρια. 

Σε κάθε περίπτωση στο Εργαστήριο θα πρέπει να 
συμμετέχουν τουλάχιστον 3 μέλη Δ.Ε.Π. κάτοχοι Διδα¬ 
κτορικού τίτλου συναφούς με το ερευνητικό αντικείμενο 
του Εργαστηρίου, συμπεριλαμβανομένου του Διευθυντή 
του. 

Η τοποθέτηση σε Εργαστήρια των μελών Ε.Ε.Π, Ε.ΔΙ.Π. 
και Ε.Τ.Ε.Π. γίνεται με πράξη του Πρύτανη, ύστερα από 
εισήγηση της Συνέλευσης του Τμήματος Τεχνολόγων 
Γεωπόνων. 

Δεν προβλέπονται απαλλαγές ωραρίου. Η τυχόν αμοι¬ 
βή των μελών του εργαστηρίου θα προέρχεται απο¬ 
κλειστικά και μόνο από τα έσοδα του εργαστηρίου, και 
σύμφωνα με τον οδηγό χρηματοδότησης της Επιτροπής 
Ερευνών του ΑΤΕΙ-Θ. Δεν προβλέπονται αμοιβές από τον 
προϋπολογισμό του ΑΤΕΙ-Θ. 

Άρθρο 7 

Διαδικασίες λειτουργίας του Εργαστηρίου 

1. Το Εργαστήριο Αγροβιοτεχνολογίας και Ελέγχου 
Αγροτικών Προϊόντων λειτουργεί τις εργάσιμες ημέρες 
και ώρες, σύμφωνα με τον εσωτερικό κανονισμό λει¬ 
τουργίας του ΑΤΕΙ-Θ. 

2.0 Διευθυντής ενημερώνεται πριν τη διεξαγωγή κάθε 
εργασίας που θα πραγματοποιηθεί στα πλαίσια της απο¬ 
στολής του Εργαστηρίου και καθορίζει την προτεραιό¬ 
τητα στη χρησιμοποίηση των χώρων και των οργάνων. 

3.0 Διευθυντής είναι υπεύθυνος για την παραμονή του 
προσωπικού που εργάζεται στο Εργαστήριο, καθώς και 
για την τήρηση των κανόνων ασφαλείας, που αποσκο¬ 
πούν στη προφύλαξη της υγείας των εργαζομένων και 
στην προστασία του εξοπλισμού από βλάβες. 


4. Το προσωπικό του Εργαστηρίου και οι φοιτητές που 
εργάζονται στο χώρο του, οφείλουν να τηρούν τα κα¬ 
θήκοντα και τις υποχρεώσεις που απορρέουν από τον 
εσωτερικό κανονισμό του. 

5. Στο Εργαστήριο έχουν δικαίωμα εκτέλεσης ερευ¬ 
νητικών εργασιών τα μέλη του προσωπικού του σε 
συνεργασία με άλλα μέλη ΔΕΠ του Τμήματος ή άλλων 
Τμημάτων. Για την εκτέλεση ερευνητικής εργασίας από 
ερευνητές που δεν ανήκουν στο προσωπικό του χορη¬ 
γείται άδεια από το Διευθυντή, ύστερα από σχετική αί¬ 
τηση, στην οποία αναφέρονται ο σκοπός της εργασίας, 
το χρονοδιάγραμμα ολοκλήρωσης, οι συσκευές που θα 
χρησιμοποιηθούν, καθώς και ο προϋπολογισμός της δα¬ 
πάνης σε αναλώσιμα. 

6. Σε καμία περίπτωση ο Διευθυντής ή ο Αναπληρωτής 
αυτού δεν έχει ατομικό δικαίωμα άρνησης πρόσβασης 
για την πραγματοποίηση ερευνητικών ή διδακτικών ερ¬ 
γασιών στους χώρους του Εργαστηρίου σε μέλος Ε.Π. 
του Τμήματος Τεχνολόγων Γεωπόνων ή συνεργάτη αυ¬ 
τού. Το δικαίωμα άρνησης πρόσβασης ανήκει αποκλει¬ 
στικά στην Συνέλευση του Τμήματος για πειθαρχικούς 
λόγους και απαιτείται πλήρως τεκμηριωμένη εισήγηση 
του Διευθυντή του Εργαστηρίου. 

7. Κινητά όργανα και σκεύη, τα οποία παραδίδονται για 
τη διεξαγωγή εργασιών, επιστρέφονται, μετά τη χρησι¬ 
μοποίηση τους, στην κατάσταση που είχαν παραδοθεί. 

8.0 Διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαί¬ 
σια ερευνητικού προγράμματος ή άλλου έργου, που 
έχει αποφασισθεί και καθορίζει την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

9. Η χρήση του εξοπλισμού του εργαστηρίου ενέχει 
πάγιου λειτουργικού κόστους και κόστους συντήρησης 
του εξοπλισμού το οποίο θα πρέπει να καλύπτεται ως 
έσοδα ή/και αναλώσιμα υλικά του εργαστηρίου από τον 
εκάστοτε χρήστη του συγκεκριμένου εξοπλισμού (Μέ¬ 
λος ΔΕΠ του Τμήματος Τεχνολόγων Γεωπόνων ή άλλου 
Τμήματος του ιδίου ή άλλου Ιδρύματος, ανάλογα την 
περίπτωση). 

10. Σε περίπτωση που οποιεσδήποτε αναλύσεις, στα 
πλαίσια ερευνητικού προγράμματος μέλους ΔΕΠ του 
ΑΤΕΙΘ ή άλλου Ιδρύματος, που δεν είναι μέλος του Εργα¬ 
στηρίου, και πραγματοποιούνται από απασχολούμενους 
του εργαστηρίου θα πρέπει να προβλέπονται εργατο- 
ώρες απασχόλησης με αμοιβή ή/και διακανονισμό για 
συνδημοσίευση. 

11. Σε περίπτωση που οποιεσδήποτε αναλύσεις πραγ¬ 
ματοποιούνται από μέλος ΔΕΠ του Τμήματος ή ερευνη¬ 
τικό του συνεργάτη ή μέλος Ε.Π. αλλού Τμήματος του 
ιδίου ιδρύματος ή άλλου ιδρύματος θα πρέπει να μνη¬ 
μονεύεται το εργαστήριο ως χώρος πραγματοποίησης 
των αναλύσεων στις δημοσιεύσεις των ερευνητικών 
αποτελεσμάτων. 

12. Για την εκτέλεση ερευνητικής εργασίας από ερευ¬ 
νητές που δεν ανήκουν στο Τμήμα Τεχνολόγων Γεωπό¬ 
νων χορηγείται άδεια από τον Διευθυντή του Εργαστηρί¬ 
ου, ύστερα από σχετική αίτηση, στην οποία αναφέρονται 
ο σκοπός της εργασίας, το χρονοδιάγραμμα ολοκλήρω- 

σης, οι συσκευές που θα χρησιμοποιηθούν, καθώς και ο 
προϋπολογισμός της δαπάνης σε αναλώσιμα. 

Άρθρο 8 

Διαχείριση Εσόδων - Πόροι του Εργαστηρίου 

Η λειτουργία του Εργαστηρίου Αγροβιοτεχνολογίας 
και Ελέγχου Αγροτικών Προϊόντων θα γίνεται από ιδίους 
πόρους οι οποίοι θα προέρχονται από: 

1. Την υλοποίηση ερευνητικών και αναπτυξιακών 
προγραμμάτων και την εκπόνηση μελετών και παροχή 
υπηρεσιών προς δημόσιους και ιδιωτικούς φορείς. 

2. Κονδύλια από την εκπόνηση ερευνητικών προγραμ¬ 
μάτων στις εγκαταστάσεις του. 

3. Τη διάθεση ερευνητικών και επιστημονικών προ¬ 
ϊόντων. 

4. Έσοδα από την παροχή υπηρεσιών, σύμφωνα με το 
π.δ. 159/1984 (ΦΕΚ 53/τ.Α'/27-04-1984). 

5. Κληρονομιές, κληροδοτήματα, δωρεές και κάθε 
άλλη οικονομική ενίσχυση από ημεδαπά ή αλλοδαπά 
φυσικά και νομικά πρόσωπα, εφ' όσον δεν τίθενται όροι 
που αντιβαίνουν στο σκοπό της λειτουργίας του. 

6. Συνέδρια/ ημερίδες και εκπαιδευτικά προγράμματα 
και σεμινάρια. 

7. Από κάθε άλλη νόμιμη πηγή 

Τη διαχείριση των εσόδων του εργαστηρίου από 
οποιαδήποτε πηγή και αν προέρχονται την έχει ο Ειδικός 
Λογαριασμός Κονδυλίων Έρευνας του ΑΤΕΙ-Θ σύμφωνα 
με τον κανονισμό του. 

Στα έξοδα του Εργαστηρίου περιλαμβάνονται: 

1. Οι παρακρατήσεις από τον Ειδικό Λογαριασμό Κον¬ 
δυλίων Έρευνας του ΑΤΕΙ-Θ. 

2. Κονδύλια για τη συντήρηση και ανανέωση του εξο¬ 
πλισμού. 

3. Κονδύλια αγοράς αναλωσίμων, που είναι απαραίτη¬ 
τα για τη λειτουργία του. 

4. Κονδύλια για αμοιβέςτου προσωπικού του, μέσω του 
Ειδικού Λογαριασμού Κονδυλίων Έρευνας του ΑΤΕΙ-Θ. 

Άρθρο 9 

Τίτλος - Σφραγίδα 

1. Ο τίτλος του εργαστηρίου είναι Εργαστήριο Αγρο- 
βιοτεχνολογίας και Ελέγχου Αγροτικών Προϊόντων και 
στα Αγγλικά ΕδόοΓθΐοΓγ οί ΑςτοάιοΐοςήποΙοςγ 3πά 
Ιπ5ρθςΐίοπ οί ΑςπςυΙΐυιτιΙ ΡΐΌάυςΐ5 και αναγράφεται σε 
κάθε έντυπο του. Ο τίτλος αυτός καθώς και τα στοιχεία 
του Διευθυντή αναγράφονται στους χώρους του Τμή¬ 
ματος Τεχνολόγων Γεωπόνων που είναι εγκατεστημένο 
το Εργαστήριο. 

2. Το εργαστήριο χρησιμοποιεί για την αλληλογραφία 
του όμοια σφραγίδα με αυτή του ΑΤΕΙ-Θ. 

Άρθρο 10 

Μετονομασία, Συγχώνευση, 

Κατάργηση του Εργαστηρίου 

Είναι δυνατή η μετονομασία, συγχώνευση, κατάργηση 
ή όποια άλλη μεταβολή του Εργαστηρίου, καθώς και η 
τροποποίηση του Εσωτερικού Κανονισμού τους με πρά¬ 
ξη του Πρύτανη ύστερα από απόφαση της Συγκλήτου, 
η οποία λαμβάνεται ύστερα από εισήγηση της Συνέλευ¬ 


σης του ΤμήματοςΤεχνολόγων Γεωπόνων.Την εισήγηση 
πρέπει να συνοδεύει ο Εσωτερικός Κανονισμός της υπό 
ίδρυση μονάδας. Η πράξη του Πρύτανη, στην οποία πε¬ 
ριλαμβάνεται και ο παραπάνω Εσωτερικός Κανονισμός, 
δημοσιεύεται στην Εφημερίδα της Κυβερνήσεως. 

Άρθρο 11 

Ρύθμιση Λοιπών Θεμάτων Λειτουργίας 

του Εργαστηρίου 

Για όσα θέματα δεν προβλέπονται στον παρόντα κα¬ 
νονισμό, αρμόδια είναι η Συνέλευση του ΤμήματοςΤε¬ 
χνολόγων Γεωπόνων. 

Άρθρο 12 

Υποχρεώσεις του Εργαστηρίου 

1. Προσφέρει τις υπηρεσίεςτου σύμφωνα μετά άρθρα 
1 και 2 του παρόντος κανονισμού. 

2. Διεξάγει έρευνα που δεν εξυπηρετεί πολεμικούς ή 
ανήθικους σκοπούς. 

3. Δεν απασχολεί το προσωπικό του σε βάρος της 
εκπαιδευτικής διαδικασίας του Τμήματος Τεχνολόγων 
Γεωπόνων. 

4. Συντηρεί και ανανεώνει τις κτιριακές υποδομές και 
τον εξοπλισμό του. 

5. Τηρεί του κανόνες παθητικής και ενεργητικής πυ¬ 
ροπροστασίας, προστασίας των κυκλωμάτων και των 
συσκευών από ενεργειακές διακυμάνσεις και γενικά να 
λαμβάνει όλα τα μέτρα ασφαλείας από πλημμύρες και 
άλλες φυσικές καταστροφές. 

6. Εξοπλίζεται με ασφαλείς συσκευές (σύμφωνες με 
διεθνείς προδιαγραφές), που τοποθετούνται και λει¬ 
τουργούν με όλους τους επίσημους κανόνες ασφαλούς 
λειτουργίας. 

7. Μεριμνά για την ασφαλή φύλαξη και χειρισμό των 
επικίνδυνων αντιδραστηρίων και των ραδιενεργών υλι¬ 
κών. 

8. Μεριμνά για την ασφαλή διάθεση των αποβλήτων 
του, χωρίς να επιβαρύνει το περιβάλλον και γενικά να 
συμμορφώνεται με την περιβαλλοντική πολιτική του 
ιδρύματος. 

9. Ενημερώνει συνεχώς την επιστημονική κοινότητα 
για τις δραστηριότητες και το έργο που παράγει. 

10. Καταθέτει στη Συνέλευση τουΤμήματοςΤεχνολό- 
γων Γεωπόνων τον ετήσιο οικονομικό και επιστημονικό 
απολογισμό του. 

11. Καταθέτει στη Συνέλευση του Τμήματος Τεχνολό¬ 
γων Γεωπόνων τον 3ετή οικονομικό και επιστημονικό 
απολογισμό του, με τη λήξη της θητείας του Διευθυντή. 

12. Τηρεί τα βιβλία που προβλέπονται στο άρθρο 5 
του παρόντος κανονισμού. 

13. Δημιουργία και συντήρηση ιστοσελίδας, για δημο¬ 
σιοποίηση του έργου του Εργαστηρίου Αγροβιοτεχνο- 
λογίας και Ελέγχου Αγροτικών Προϊόντων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 27 Ιουνίου 2018 

Ο Πρύτανης 

ΠΑΝΑΓΙΩΤΗΣ ΤΖΙΩΝΑΣ 

Αριθμ. 5969 _ (3) 

Έγκριση υπερωριακής απασχόλησης προσωπι¬ 
κού του γραφείου ευρέσεως ναυτικής εργασίας 
για το β' εξάμηνο του 2018. 

Ο ΠΡΟΕΔΡΟΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ 
ΤΟΥ ΓΡΑΦΕΙΟΥ ΕΥΡΕΣΕΩΣ ΝΑΥΤΙΚΗΣ ΕΡΓΑΣΙΑΣ 

Έχοντας υπόψη: 

Ι.Τον α.ν. 192/1936 «Περί ευρέσεως εργασίας εις ερ- 
γάτας θαλάσσης» (ΦΕΚ 438/Α705.10.1936). 

2. Την αριθμ. 70055/2703 «Έγκριση Κανονισμού για την 
οργάνωση και λειτουργία του Γραφείου Ευρέσεως Ναυ¬ 
τικής Εργασίας (ΓΕΝΕ) Πειραιώς» (ΦΕΚ 205/Β726.4.1982) 

3. Τις διατάξεις: 

Α) Του ν.δ. 496/1974 «Περί λογιστικού των ΝΠΔΔ» 
(ΦΕΚ 204 Α'). 

Β) Του άρθρου 20 «Αποζημίωση για εργασία καθ' υπέρ¬ 
βαση του υποχρεωτικού ωραρίου-Αποζημίωση για ερ¬ 
γασία προς συμπλήρωση του υποχρεωτικού ωραρίου» 
του ν. 4534/2015 (ΦΕΚ 176 Α'). 

4. Την αριθμ. 2814.4/544/2018/03.01.2018 απόφαση 
«Έγκριση Προϋπολογισμού Γραφείου Ευρέσεως Ναυτι¬ 
κής Εργασίας (ΓΕΝΕ) οικονομικού έτους 2018». 

5. Την αριθμ. 06/25.06.2018 ομόφωνη απόφαση του 
Δ.Σ/ΓΕΝΕ (θέμα 6ο) «Έγκριση υπερωριακής απασχόλη¬ 
σης υπαλλήλων ΓΕΝΕ για το 2ο εξάμηνο του έτους 2018», 
αποφασίζουμε: 

1 .Την έγκριση πραγματοποίησης απογευματινής υπε- 
ρωριακής απασχόλησης με αμοιβή, μέχρι δύο χιλιάδες 
τετρακόσιες ώρες (2.400), για είκοσι (20) υπαλλήλους 
που υπηρετούν στο Γραφείο Ευρέσεως Ναυτικής Εργα¬ 
σίας (ΓΕΝΕ), από την δημοσίευση της παρούσης μέχρι 
και 31.12.2018, προς αντιμετώπιση των αυξημένων και 
επειγουσών υπηρεσιακών αναγκών έτους 2018 και ειδι¬ 
κότερα μεταξύ άλλων: 

- Ο ενδελεχής έλεγχος των μηνιαίων αναφορών ανέρ- 
γων-επιδοτουμένων και ναυτολογηθέντων από τις Λιμε¬ 
νικές και Προξενικές Λιμενικές Αρχές και καταχώρηση 
αυτών στη βάση Πλοίων-Ναυτικών του ΓΕΝΕ για την 
έκδοση των στατιστικών δελτίων και για τον έλεγχο ορ¬ 
θότητας των υποβληθέντων στοιχείων. 

- Η διαχείριση και συνεχής επικαιροποίηση των αρχεί¬ 
ων που αφορούν τους γιατρούς που διαπιστεύονται από 
τις Ναυτιλιακές Εταιρείες για τον έλεγχο της υγειονομικής 
κατάστασης των υπό ναυτολόγηση ναυτικών. 

- Η ενημέρωση της βάσης του ΓΕΝΕ ως προς τις νηο¬ 
λογήσεις, μετονομασίες, αλλαγές πλοιοκτησίας, ανακα- 
ταμετρήσεις χωρητικότητας κ.λπ.. των υπό Ελληνική ση¬ 
μαία πλοίων, καθώς και των υπό ξένη σημαία ,πλην όμως 
συμβεβλημένων με το ΝΑΤ, πλοίων, βάσει των στοιχείων 
που αποστέλλονται από την ΥΝΑΝΠ/ΑΛΣ-ΕΛΑΚΤ/Κ.Λ.Π./ 
Τομέας Νηολογίων και Ναυτικών Υποθηκολογίων. 

- Η εκκαθάριση των αρχείων ανέργων που τηρεί το 
ΓΕΝΕ από τους άνεργους ναυτικούς που ναυτολογήθη¬ 
καν χωρίς ενημέρωση του φορέα καθώς και από αυτούς 
που συνταξιοδοτήθηκαν. 

- Η διαχείριση αιτήσεων ανακοπών κατά καταλογιστι- 
κών αποφάσεων του ΓΕΝΕ για την υποβολή προστίμων 
λόγω ελλιπούς οργανικής σύνθεσης Ε/Γ-Ο/Γ πλοίων κατά 


την περίοδο της χειμερινής τους ακινησίας. Πρόκειται για 
υποθέσεις που έλαβαν χώρα έως το 2002,αλλά βρίσκο¬ 
νται ακόμα σε δικαστική εκκρεμότητα. 

- Η διαχείριση θεμάτων ανθρώπινου δυναμικού σε 
θέματα προαγωγών, αναγνώρισης προϋπηρεσίας στον 
Ιδιωτικό τομέα και προετοιμασία σχετικών εισηγήσεων 
για το Κοινό Υπηρεσιακό Συμβούλιο των ΝΠΔΔ αρμοδι¬ 
ότητας ΥΝΑΝΠ, το οποίο έχει ως έδρα το ΓΕΝΕ. 

- Η ανάγκη σχεδιασμού, προγραμματισμού, εξειδίκευ- 
σης, προετοιμασίας και υλοποίησης έργου στα πλαίσια 
του ΕΣΠΑ περιόδου 2014-2020 αναφορικά με την δράση 
«Παροχή μελέτης σε θέματα αναδιοργάνωσης του ΓΕΝΕ» 
με κωδικό ΟΠΣ 5002325 στο επιχειρησιακό Πρόγραμμα 
«Ανάπτυξη Ανθρώπινου Δυναμικού, Εκπαίδευση και Διά 
Βίου Μάθηση 2014-2020». 

2. Ο αριθμός του προσωπικού που θα απασχολείται 
υπερωριακά κάθε φορά καθώς και ο αριθμός των ωρών, 
θα εξαρτηθεί από τις πραγματικές υπηρεσιακές ανάγκες 
και θα καθοριστεί με απόφαση της Διοίκησης του φορέα, 
προκειμένου να διασφαλιστεί η ομαλή λειτουργία του 
ΓΕΝΕ για το διάστημα από της δημοσίευσης της παρού¬ 
σης έως 31.12.2018. 

3. Σε κάθε περίπτωση, οι ώρες υπερωριακής απασχό¬ 
λησης δεν δύναται να υπερβαίνουν τις εκατόν είκοσι 
(120), ανά υπάλληλο, για το διάστημα από της δημο¬ 
σίευσης έως 31.12.2018 και υπεύθυνος για τον έλεγχο 
πραγματοποίησης τους ορίζεται ο Διευθυντής ΓΕΝΕ. 

4. Η προκαλούμενη δαπάνη ύψους, κατ' ανώτατο όριο, 
έως 12.500€ θα καλυφθεί από τις εγγεγραμμένες πιστώ¬ 
σεις (ύψους 25.000€) του ΚΑ 0261 «Αποζημίωση για υπε- 
ρωριακή εργασία» του εγκεκριμένου προϋπολογισμού 
του ΓΕΝΕ οικονομικού έτους 2018. 

Η απόφαση αυτή θα δημοσιευθεί στην Εφημερίδα της 
Κυβερνήσεως και ισχύει από τη δημοσίευσή της. 

Πειραιάς, 28 Ιουνίου 2018 

Ο Πρόεδρος 

ΙΩΑΝΝΗΣ ΤΖΑΜΟΥΡΑΝΗΣ 


Αριθμ. απόφ. 3/22.6.2018 (4) 

Έγκριση υπερωριακής απασχόλησης έτους 2018 
για το προσωπικό του Φορέα Διαχείρισης Χελ- 
μού-Βουραϊκού. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΦΟΡΕΑ 
ΔΙΑΧΕΙΡΙΣΗΣ ΧΕΛΜΟΥ-ΒΟΥΡΑΪΚΟΥ 
(Συνεδρίαση 6/2018) 

Έχοντας υπόψη: 

1. Την υπ' αριθμ. 2/840/0022 (ΦΕΚ 37 ΒΥ14-1-2013) 
κοινή υπουργική απόφαση. 

2. Τις διατάξεις του άρθρου 20 του ν. 4354/2015 
(ΦΕΚ 176 Α'). 

3. Την υπ' αριθμ. 45719/03-11-2005 απόφαση του 
Υφυπουργού ΠΕΧΩΔΕ «Έγκριση κανονισμού Λειτουρ¬ 
γίας Υπηρεσιών και Προσωπικού του Φορέα Διαχείρι¬ 
σης Εθνικού Πάρκου Χελμού-Βουραϊκού (ΦΕΚ 1604/Β7 
21-11-2005). 

4. Τις διατάξεις του ν. 4519 (ΦΕΚ Α'25/20-02-2018) 
«Φορείς Διαχείρισης Προστατευόμενων Περιοχών και 
άλλες διατάξεις». 

5. Τις υπ'αριθμ. 133.2/2018 (ΑΔΑ: 94Η746Ψ844-ΑΩ4), 
134.2/2018 (ΑΔΑ:ΩΙΜΠ46Ψ844-ΕΩΒ) αττοφάσειςτου Δ.Σ. 
του Πράσινου Ταμείου. 

δ.Την υπ'αριθμ. 1144/26-03-2018 (ΑΔΑ: Ω4ΔΚ46Ψ844- 
ΙΚΔ) απόφαση του Υπουργού και Αναπλ. Υπουργού Π ΕΝ 
«Έγκριση του Χρηματοδοτικού Προγράμματος του Πρά¬ 
σινου Ταμείου «ΦΟΡΕΙΣ ΔΙΑΧΕΙΡΙΣΗΣ ΠΡΟΣΤΑΤΕΥΟΜΕ- 
ΝΩΝ ΠΕΡΙΟΧΩΝ»γιατοέτος2018 και διάθεση πίστωσης 
ποσού 8.287.179,59 € για την υλοποίησή του». 

7.Την υπ'αριθμ. ΥΠΕΝ/ΔΠΔΑ/27484/175/10-05-2018 
απόφαση του Υπουργού και Αναπλ. Υπουργού Περιβάλ¬ 
λοντος και Ενέργειας (ΦΕΚ Β' 1665/15-05-2018) με την 
οποία εγκρίνεται ο προϋπολογισμός του οικονομικού 
έτους 2018 του Φορέα. 

«και ότι για την αντιμετώπιση εποχικών, έκτακτων και 
επειγουσών υπηρεσιακών αναγκών, ο Φορέας Διαχείρι¬ 
σης Χελμού-Βουραϊκού δύναται να λειτουργεί είτε όλες 
τις ημέρες του μήνα είτε σε δωδεκάωρη ή εικοσιτετρά¬ 
ωρη βάση για το έτος 2018, εφόσον κριθεί αναγκαίο, για 
την ομαλή υλοποίηση των δράσεων του Φορέα Διαχείρι¬ 
σης και σύμφωνα με τα διευρυμένα όρια της χωρικής του 
αρμοδιότητας βάσει του ν. 4519/2018 για τους «Φορείς 
Διαχείρισης Π Π και άλλες διατάξεις», αποφασίζει: 

Την έγκριση του προγράμματος υπερωριακής απασχό¬ 
λησης του προσωπικού του ΦΔ, όπως αυτό αναλύεται 
ακολούθως: 

Εγκρίνεται η καθιέρωση εργασίας με αποζημίωση κατά 
τις Κυριακές και εξαιρέσιμες ημέρες, προς συμπλήρω¬ 
ση της υποχρεωτικής εβδομαδιαίας εργασίας, για τους 
υπαλλήλους του Φ.Δ. που ανήκουν στα ακόλουθα τμή¬ 
ματα για το χρονικό διάστημα από 15/07/2018 έως και 
31/10/2018: 

1. ΚΥΡΙΑΚΕΣ ΚΑΙ ΕΞΑΙΡΕΣΙΜΕΣ ΗΜΕΡΕΣ 
(ΠΡΟΣ ΣΥΜΠΛΗΡΩΣΗ) 


Α/Α 

ΥΠΗΡΕΣΙΑΚΕΣ 

ΜΟΝΑΔΕΣ 

Αριθμός 

Υπαλλή¬ 

λων 

Προς συμπλήρω¬ 
ση της υποχρεωτι¬ 
κής εβδομαδιαίας 
εργασίας 

ΤΜΗΜΑ 1 

Τμήμα 

Εποπτείας/ 

Φύλαξης 

6 

272 

ανθρωποώρες 

ΤΜΗΜΑ 2 

Τμήμα 

Πληροφόρησης 
Δημοσιότητας 
και Εκπαίδευσης 

1 

40 

ανθρωποώρες 


ΣΥΝΟΛΟ 


312 

ΑΝΘΡΩΠΟΩΡΕΣ 


Για το τμήμα 1 (προς συμπλήρωση ωραρίου): 

Η φύλαξη έχει κυρίως προληπτικό και αποτρεπτικό χα¬ 
ρακτήρα και σε δεύτερο βαθμό κατασταλτικό. Πρόθεση 
του Φορέα Διαχείρισης είναι να επιδεικνύει καθημερινά 


(εργάσιμες, αργίες κ.λπ.) με την παρουσία του στο πεδίο, 
ότι υπάρχει συστηματική φύλαξη ώστε να αποτρέπονται 
παράνομες δραστηριότητες στην περιοχή. Το εν λόγω 
προσωπικό, σύμφωνα με το εγκεκριμένο Σχέδιο Φύλαξης 
του Φορέα Διαχείρισης, εργάζεται όταν οι περιστάσεις 
το απαιτούν ακόμα και νύχτα (π.χ. αυξημένος κίνδυνος 
πυρκαγιών), κάτω από δύσκολες κλιματικές συνθήκες 
αντιμετωπίζοντας αυξημένους κινδύνους. Παράλληλα, η 
πλειονότητα των παράνομων δραστηριοτήτων (λαθρο¬ 
θηρία, λαθραλιεία, λαθροϋλοτομία, ρίψη μπαζών, κ.α) 
διενεργείται τις νυχτερινές ώρες ή τα Σαββατοκύριακα 
και τις Αργίες. Επίσης, οι φύλακες εκτελούν νυχτερινή 
περιπολία με βάση το εγκεκριμένο σχέδιο φύλαξης, σε 
περιπτώσεις όπου απαιτείται κατόπιν σχετικής εντολής 
Πρόεδρου ή Δ.Σ. 

Συγκεκριμένα υπολογίζεται για το διάστημα από 
15/07/2018 έως και 31/10/2018: 

17 Κυριακές ή αργίες, 2 άτομα κάθε Κυριακή σε κάθε 
περιπολία επί 8 ώρες = 272 ώρες. 

Σύνολο = 272 ανθρωποώρες - Δαπάνη € 800,00. 

Για το τμήμα 2 (προς συμπλήρωση ωραρίου): 

Κύριος ρόλος του Κέντρου Πληροφόρησης είναι να 
λειτουργεί σαν κεντρικό σημείο αναφοράς για την ανά¬ 
δειξη του Εθνικού Πάρκου σε τοπικό, εθνικό και διεθνές 
επίπεδο με την προσέλκυση επισκεπτών. Η κύρια ομάδα 
επισκεπτών είναι ομάδες μαθητών από Σχολεία Α/θμιας 
και Β/θμιας Εκπαίδευσης όλης της Ελλάδας, είτε σε συ¬ 
νεργασία με το ΚΠΕ Κλειτορίας-Ακράτας, είτε αυτόνομα. 
Μέσα από την παροχή πληροφοριών για τα οικολογικά 
στοιχεία της περιοχής στοχεύει στην κατανόηση της αλ¬ 
ληλεξάρτησης ανθρώπου και φυσικού περιβάλλοντος 
και κατ'επέκταση, στην αναγνώριση της κοινωνικής και 
οικονομικής σημασίας της περιοχής. Για την επίτευξη του 
παραπάνω στόχου, πραγματοποιούνται ξεναγήσεις τις 
αργίες - εξαιρέσιμες ημέρες και Κυριακές σε οργανωμέ¬ 
νες ομάδες όλων των ηλικιών αλλά και σε μεμονωμένους 
επισκέπτες στο χώρο του Κέντρου Πληροφόρησης. 

Συγκεκριμένα υπολογίζεται: 

5 ξεναγήσεις για το διάστημα 15/07/2018 έως και 
31/10/2017 (Κυριακές - αργίες) επί 8 ώρες για ένα άτο¬ 
μο = 40 ανθρωποώρες 

Σύνολο = 40 ανθρωποώρες - Δαπάνη € 200,00. 

Το σύνολο της πάσης φύσεως υπερωριακής απασχό¬ 
λησης του προσωπικού του Φορέα Διαχείρισης Χελ- 
μού-Βουραϊκού ανέρχεται σε 312 ανθρωποώρες για το 
χρονικό διάστημα από 15/7/2018 έως και 31/10/2018 
συνολικής δαπάνης ύψους € 1.000,00, η οποία έχει προ- 
βλεφθεί στις εγκεκριμένες πιστώσεις του προϋπολογι¬ 
σμού του Φορέα για το έτος 2018 (ΚΩΔ. 60.00 Αμοιβές 
έμμισθου προσωπικού). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΓΡΗΓΟΡΗΣ ΙΑΤΡΟΥ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθύίτιαείθΓ.ΘίΟΘί.αΓ 


















